Metropolisie-egpaar vas oor gesteelde voertuig | Maroela Media
Isaac Mahamba, woordvoerder van die Tshwane-metropolisie, het Dinsdag gesê die TMPD en die SAPD ondersoek 'n saak van 'n voertuig wat op 22 Februarie in Eldoraigne, Centurion, gesteel is. "Beamptes het Maandag inligting ontvang oor die voertuig. Dit is by 'n huis in Philip Nel Park in Pretoria-Wes opgemerk," het hy verduidelik.
Die beamptes het die wenk opgevolg en 'n klopjag uitgevoer by die perseel. "Die voertuig is gevind en een verdagte, 'n vroulike TMPD-konstabel, is in hegtenis geneem in verband met die gesteelde voertuig. Nog twee verdagtes, wat met die misdaad verbind word, is in Atteridgeville aangekeer. Een van dié verdagtes is tans besig met opleiding by die TMPD en getroud met die vroulike konstabel."
Mahamba het gesê die voertuig het vervalste nommerplate en 'n lisensieskyf gehad.
"Al die verdagtes is in hegtenis geneem en word by 'n plaaslike polisiestasie aangehou. Hulle sal binnekort in die hof verskyn."
Goeie ding hulle is gevang ,slegte ding dat hulle by die polisiestasie aangehou word kanse is nou goed hulle gaan ontsnap ,pleks skuif hulle die gevangenis na n 24 uur apteek ek glo hulle sal dan by die hof uitkom.
Is dit n Familie Franchise
Voor ek my bril opgesit het lyk die arendpoot net soos 'n piesangskil. Ek dag toe dis heel gepas die piesangskil in die wapen van 'n piesang republiek / departement.
TMPD car sales, contact your nearest Metro Police officer for the best deal on stolen vehicles. Vehicles on demand, parts on demand, we do license and registration at an additional fee.